# eksempel 3 på kursusbeskrivelse

# Et billede, der indeholder tekst  Automatisk genereret beskrivelse

**KURSUSBESKRIVELSE**

**Titel**

Træningsfysiologi i teori og praksis målrettet hjerte- og lungepatienter

**Omfang**

Kurset ”Træning og fysiologi i teori og praksis målrettet hjerte- og lungepatienter” er et 2 dages kursus med i alt 17 lektioner (8,5 lektioner pr dag), hvor kursisten skal være til stede. Dertil kommer estimeret 15 timer til litteraturlæsning og multiple choice prøve. Den samlede uddannelsesbelastning er svarende til 1,5 ECTS-point.

**Målgruppe**

Kurset er målrettet mod fysioterapeuter, der til dagligt arbejder med rehabilitering af borgere med hjerte- eller lungesygdom på hospital, i kommune, privat praksis eller foreninger.

**Formål/mål/Ide**

Kurset har til formål at udvide kursistens empiriske og evidensbaserede viden i praktisk anvendt træningsfysiologi (exercise is medicine) ift. de hyppigst forkomne diagnoser i relation til træning af borgere med enten hjerte- eller lungesygdomme\*.

Kurset har et praktisk anvendt fokus med henblik på at fysioterapeuten kan tilrettelægge og levere den optimale og individuelt tilpassede træningsterapi til borgere med hjertet- og lungesygdom. Kurset er således 50% praktisk og 50% teori.

• \*Afli, Hjertesvigt, ICD, Iskæmi og hjerteklap opererede

• \*KOL, PAH, ILD/IPF og evt. Astma

**Læringsmål**

Læringsmål i forhold til viden

Efter endt kursus skal den studerende kunne demonstrere:

* Grundig viden om den eksisterende træningsteori og evidensbaserede om træningsfysiologi i relation til diagnosespecifikke hjerte- og lungesygdomme
* Analyserende og vurderende egenskaber ift. individuelt at udvælge og tilpasse test og træning til borgere med hjerte- og lungesygdomme

Læringsmål i forhold til færdigheder

Efter endt kursus skal den studerende kunne demonstrere evnen til at:

* Forstå, formidle, udvælge og anvende relevante træningsmetoder til borgere med hjerte- og lungesygdomme (taxonomi: kendskab+forståelse+anvendelse)
* Udvælge, udføre og analysere praksisanvendte test i forhold til borgere med hjerte- og lungesygdomme (taxonomi: kendskab+forståelse+anvendelse+analyse)
* Udvælge og anvende kombinerede træningsmodalitet og individuelt tilpasset træning af borgere med hjerte- og lungesygdomme
* Have kendskab til understøttende trænings teknologier, apps, m.v. til at understøtte monitorering og træningsintensitet (taxonomi: kendskab+forståelse)

Læringsmål i forhold til kompetence

Efter endt kursus skal den studerende kunne:

* Håndtere komplekse og uforudsete situationer ifm. træning og test når det gælder borgere med hjerte- og lungesygdomme (taxonomi: kendskab+forståelse+anvendelse+analyse)
* Indgå i faglige og tværfaglige samarbejder omkring patienter med hjerte- og lungesygdomme omhandlende trænings- eller rehabiliteringsforløb
* (taxonomi: kendskab+forståelse+anvendelse+analyse)
* Udvikle egen praksis inden for de gældende kliniske retningslinjer for træning og rehabilitering af borgere med hjerte- og lungesygdomme
* (taxonomi: kendskab+forståelse+anvendelse+analyse+syntes+vurdering)

**Pædagogiske metoder**

Teoretiske oplæg og diskussionsfora (forelæsning)

Multiple choice (afsluttende prøve)

Patientdemonstrationer

Praksisøvning på medstuderende under supervision (workshops)

Opgaveløsning (beregningsopgaver)

Case-arbejde (gruppe og plenum case opgaver)

**Undervisere**

Det bestræbes at underviserne har minimum 10 års praksis erfaringer med patientgruppen (svarende til fuldtids beskæftigelse med området), og er certificeret klinikker, specialist eller har tilegnet sig relevant master, kandidat eller PhD grad indenfor området af træning af hjerte- eller lunge patienter.

**Bedømmelse af modulet**

Forudsætning for godkendelse af modulet er at den studerende har deltaget på 95% af kurset og får en godkendt bedømmelse af multiple choice besvarelsen.

**Prøvens forløb**

Multiple-choice opgaven er tilgængelig elektronisk på www.xxxxxxx.dk (skal oprettes) umiddelbart efter kursets afslutning. Indenfor 30 dage skal multiple-choice opgaven været bestået for at kurset godkendes og ECTS point tildeles.

**Bedømmelse**

Multiple-choice prøven godkendes ved 90% korrekt besvarelse af 24-30 spørgsmål

Bedømmelsen sker på baggrund af læringsmålene hvor kursisten demonstrerer en tilstrækkelig grad af viden og beherskelse om de aspekter der er knyttet til kursets indhold med ingen eller kun få uvæsentlige mangler.

**Vilkår for omprøve / ny bedømmelse**

Bedømmelsen af multiple choice prøven bygger udelukkende på besvarelsesprocenten (90% korrekt besvarelse). Godkendes besvarelsen ikke, afleveres en ny besvarelse til godkendelse indenfor fire uger.

Evt. tvivl spørgsmål til prøven rettes til kursuslederen.

Alle spørgsmål i multiple choice prøven kan besvares ved læsning og anvendelse af det pensum anbefalede litteratur samt det udleverede undervisningsmateriale.

**Evaluering**

Kurset evalueres af de studerende dels som mundtlig tilkendegivelse i slutningen af kursusforløbet, dels gennem en elektronisk tilfredshedsbesvarelse af en række evalueringsspørgsmål.

Det forventes at 87% af kursisterne (21 ud af 24) får godkendt deres besvarelse og kursusdeltagelse (standard: godkendelse af 87% af deltagerne)